DCC ลุ้นกำไร Q4/64 โตดี หลังคลายล็อกดาวน์-ปรับราคาสินค้าหนุน แนะซื้ออัพเป้าใหม่ 3.60 บ.
DCC ลุ้นกำไร Q4/64 โตดี หลังคลายล็อกดาวน์-ปรับราคาขายสินค้าหนุน โบรกฯแนะซื้ออัพเป้าใหม่ 3.60 บาท
DCC ลุ้นกำไร Q4/64 โตดี หลังคลายล็อกดาวน์-ปรับราคาขายสินค้าหนุน โบรกฯแนะซื้ออัพเป้าใหม่ 3.60 บาท
13 ม.ค. 2565

บล.ฟินันเซีย ไซรัส ระบุในบทวิเคราะห์วันนี้ (12 ม.ค.2565) ว่า บริษัท ไดนาสตี้เซรามิค จำกัด (มหาชน) หรือ DCC คาดกำไร ไตรมาส 4/2564 โต 8% เทียบไตรมาสก่อนหน้า,โต 10% เทียบช่วงเดียวกันของปีก่อน หลังน้ำท่วมต่างจังหวัดคลี่คลายและคลาย Lockdown รวมถึงรับผลบวกจากการทยอยปรับขึ้นราคาขาย และ Product Mix ขายกระเบื้องขนาดใหญ่ที่ Margin สูง ชดเชยต้นทุนก๊าซและวัตถุดิบที่สูงขึ้น
โดยปรับเพิ่มประมาณการกำไรปี 2564-2565 เป็น +8% เทียบช่วงเดียวกันของปีก่อนในปีนี้และปีหน้า โต 4% เทียบช่วงเดียวกันของปีก่อน ทำ New High ต่อเนื่อง พร้อมปรับเพิ่มราคาเป้าหมายเป็น 3.60 บาท ระยะสั้นมี Sentiment บวกจาก Demand กระเบื้องที่ฟื้นดีในไตรมาส 4/2564-ไตรมาส 1/2565 ที่เป็น High Season และคาดให้ Dividend Yield ปี 2565 ที่ 6.4% จึงยังคงคำแนะนำ “ซื้อ”